31/05/2022 | Administración LocalMunicipal
Cee
Fixación do número máximo de días naturais do ano 2022 en que se poderán ampliar os horarios de peche dos establecementos abertos ao público, dos espectáculos publicos e das actividades recreativas

ASUNTO: FIXACIÓN DO NÚMERO MÁXIMO DE DÍAS NATURAIS DO ANO 2022 EN QUE SE PODERÁN AMPLIAR OS HORARIOS DE PECHE DOS ESTABLECEMENTOS ABERTOS AO PÚBLICO, DOS ESPECTÁCULOS PUBLICOS E DAS ACTIVIDADES RECREATIVAS A Lei 10/2017, do 27 de decembro, de espectáculos públicos e actividades recreativas de Galicia, establece no artigo 4. c) que lle corresponde á consellería competente en materia de espectáculos públicos e actividades recreativas determinar o horario xeral de apertura e peche dos establecementos abertos ao público e de inicio e finalización dos espectáculos públicos e das actividades recreativas. Así mesmo, dispón no artigo 5. f) que lles corresponde aos concellos autorizar as ampliacións ou reducións sobre o horario xeral, atendendo aos criterios, os supostos e as circunstancias que, de ser o caso, figuren na orde de horarios prevista no artigo 17 da Lei. A Orde da Vicepresidencia primeira Consellería de Presidencia, Xustiza e Turismo do 23 de outubro de 2020, pola que se determina o horario de apertura e peche dos establecementos abertos ao público e de inicio e finalización dos espectáculos públicos e das actividades recreativas, dispón no seu artigo 9.1 que os concellos poderán ampliar para todo o seu termo municipal ou para zonas concretas deste os horarios xerais de peche dos establecementos abertos ao público, así como de finalización dos espectáculos públicos e das actividades recreativas, durante a celebración das festas e verbenas populares, do Entroido, da Semana Santa e do Nadal, facendo compatible, en todo caso, o seu desenvolvemento coa aplicación das normas vixentes en materia de contaminacón acústica. No artigo 9.2 da Orde do 23 de outubro disponse que os concellos establecerán o número máximo de días naturais ao ano en que poderán ampliar os horarios de peche dos establecementos abertos ao público, dos espectáculos públicos e das actividades recreativas. De acordo coa normativa indicada e en uso das competencias que me outorga a lexislación vixente, No uso das atribucións que me outorga a lexislación do réxime local, RESOLVO: 1º. Fixar un máximo de 36 días naturais durante o ano 2022 nos que poderán ampliarse os horarios de peche dos establecementos abertos ao público, dos espectáculos públicos e das actividades recreativas que se desenvolvan neste concello, debendo compatibilizarse o seu desenvolvemento coa aplicación das normas en materia de contaminación acústica e co funcionamento dos servizos públicos.2º. As datas concretas de ampliación dos horarios determinarase mediante resolución desta alcaldía, ben de oficio ou a petición de parte interesada, conforme aos criterios e circunstancias dispostos na Orde do 23 de outubro de 2020.3º. Publicar a presente resolución no Boletín Oficial da Provincia. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. RECURSOS: Contra a presente resolución, que pon fin á vía administrativa, poderase interpoñer o recurso de reposición perante o mesmo órgano que a ditou, dentro do prazo de UN MES, ou ben impugnala directamente perante a orde xurisdicional contencioso-administrativa dentro do prazo de DOUS MESES, contados desde o día seguinte á súa notificación ou publicación, todo iso de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas, e o artigo 46 da Lei 29/1998, de 13 de xullo, reguladora da xurisdicción contencioso-administrativa. Así mesmo, poderase interpoñer o recurso extraordinario de revisión en vía administrativa, perante o mesmo órgano que o ditou, polos motivos e no prazo previsto no artigo 125 da Lei 39/2015. En CEE, o 26 de maio de 2022. A alcaldesa, Margarita Lamela Louzán A secretaria, Rocío Hermida Cancela